ՀՀ ժողովրդական արտիստ, պրոֆեսոր, պետական ու միջազգային մրցանակների դափնեկիր, մեր թատերարվեստի ազգային նկարագրի պահպանման ջատագով Երվանդ ՂԱԶԱՆՉՅԱՆԻ գեղարվեստական առաջնորդությամբ պարոնյանցիներն արդեն քառորդ դար հաղթահարում են հակամշակութային խութերը: Նոր թատերաշրջանը նրանք նշանավորեցին հայ օպերային արվեստի հիմնադիր Տիգրան Չուխաճյանի «Լեբլեբիջի Հոր-հոր աղա» («Կարինե») հանրածանոթ երաժշտական կատակերգության վերածնունդով: